สืบสานมรดกล้ำค่า เทศกาลไหมไทย
เมื่อวันที่ 9 ธ.ค. ดร.อรรชกา สีบุญเรือง รมว.อุตสาหกรรม เป็นประธานเปิดงาน เทศกาลไหมไทยครั้งที่ 16 Thai Silk Festival 2015 ระหว่างวันที่ 9-15 ธันวาคม 2558 ภายใต้แนวคิด เสน่ห์แห่งเส้นไหม ร้อยสายใยสู่สากล ที่สนามกีฬาเฉลิมพระเกียรติ 48 พรรษา อ.ปักธงชัย จ.นครราชสีมาโดยนายวิเชียร จันทรโณทัย ผวจ.นครราชสีมา และดร.สมชาย หาญหิรัญ อธิบดีกรมส่งเสริมอุตสาหกรรม กล่าวรายงาน ในงานเทศกาลไหมไทยมีกิจกรรมตลอด 7 วัน 7 คืน จะประกอบด้วยกิจกรรมเฉลิมพระเกียรติ พระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ นิทรรศการนวัตกรรมในกระบวนการผลิตผ้าไหม การออกร้านจำหน่ายผ้าไหมและผลิตภัณฑ์ผ้าไหมกว่าร้อยร้านค้า การออกร้านและจำหน่ายผลิตภัณฑ์สินค้า OTOP และของดี,อ.ปักธงชัย การประกวดธิดาผ้าไหมสำหรับ จุดเด่นของไหมไทยเป็นที่ยอมรับของตลาดต่างประเทศ จากความแวววาวของเส้นไหม ความละเอียดอ่อนด้วยฝีมืออันประณีต การผลิตที่คำนึงถึงคุณภาพที่ดี จากลวดลายสีสันที่งดงามโดดเด่นเป็นเอกลักษณ์ผนวกกับความร่วมมือร่วมใจในการพัฒนาอย่างไม่หยุดนิ่งทั้งภาครัฐ ผู้นำท้องถิ่นและเอกชน จึงเชื่อมั่นว่าจะนำพาให้ผ้าไหมไทยเป็นที่ยอมรับและเป็นผู้นำธุรกิจในต่างประเทศได้อย่างยั่งยืน ยกระดับผ้าไหมไทยสู่สินค้าแฟชั่นชั้นสูง และนำไปใช้เป็นส่วนประกอบที่สำคัญในการผลิตสินค้าแบรนด์เนมชั้นนำระดับโลกต่างๆ ด้วยจุดเด่นหลายประการของไหมปักธงชัย กระทรวงอุตสาหกรรมจึงเล็งเห็นความสำคัญของการเพิ่มประสิทธิภาพและผลิตภาพการผลิตของ SMEs/OTOP วิสาหกิจชุมชน ด้วยกระบวนการและเครื่องมือต่างๆ เช่น การสร้างระบบบริหารจัดการ ยกระดับมาตรฐานการจัดการธุรกิจ การพัฒนาประสิทธิภาพการผลิต การส่งเสริมศักยภาพทางกระบวนการผลิต เพื่อยกระดับความสามารถในการแข่งขันและเพิ่มช่องทางการตลาด ซึ่งผ้าไหมปักธงชัยเป็นหนึ่งใน 6 ของย่านการค้าที่กระทรวงอุตสาหกรรมส่งเสริมและสนับสนุนมาอย่างต่อเนื่อง.
ดร.อรรชกา สีบุญเรืองรมว.อุตสาหกรรม เป็นประธานเปิดงาน เทศกาลไหมไทยครั้งที่ 16 Thai Silk Festival 2015 ระหว่างวันที่ 9-15 ธันวาคม 2558 ภายใต้แนวคิด เสน่ห์แห่งเส้นไหม ร้อยสายใยสู่สากล ที่สนามกีฬาเฉลิมพระเกียรติ 48 พรรษา
อรรชกา สีบุญเรือง,เทศกาลไหมไทยครั้งที่ 16,Thai Silk Festival 2015,นครราชสีมา,ปักธงชัย,ข่าว,ไทยรัฐฉบับพิมพ์